CELEX: C2005/217/30
Language: da
Date: 2005-09-03 00:00:00
Title: Domstolens dom (Tredje Afdeling) af 21. juli 2005 i sag C-71/04, Administración del Estado mod Xunta de Galicia (anmodning om præjudiciel afgørelse fra Tribunal Supremo) (Statsstøtte — EF-traktatens artikel 93, stk. 3 (nu artikel 88, stk. 3, EF) — ordning for støtte til bygning og ombygning af skibe, der ikke er omfattet af anvendelsesområdet for direktiv 90/684/EØF — manglende forudgående anmeldelse — EF-traktatens artikel 92, stk. 1 (nu artikel 87, stk. 1, EF) — statsstøttebegrebet — påvirkning af samhandelen mellem medlemsstaterne)

3.9.2005   
            
            
               DA
            
            
               Den Europæiske Unions Tidende
            
            
               C 217/16
            
         
      DOMSTOLENS DOM
   
   (Tredje Afdeling)
   af 21. juli 2005
   i sag C-71/04, Administración del Estado mod Xunta de Galicia (anmodning om præjudiciel afgørelse fra Tribunal Supremo) (1)
   
   (Statsstøtte - EF-traktatens artikel 93, stk. 3 (nu artikel 88, stk. 3, EF) - ordning for støtte til bygning og ombygning af skibe, der ikke er omfattet af anvendelsesområdet for direktiv 90/684/EØF - manglende forudgående anmeldelse - EF-traktatens artikel 92, stk. 1 (nu artikel 87, stk. 1, EF) - statsstøttebegrebet - påvirkning af samhandelen mellem medlemsstaterne)
   (2005/C 217/30)
   Processprog: spansk
   I sag C-71/04, angående en anmodning om præjudiciel afgørelse i henhold til artikel 234 EF, indgivet af Tribunal Supremo (Spanien) ved afgørelse af 22. december 2003, indgået til Domstolen den 16. februar 2004, i sagen Administración del Estado mod Xunta de Galicia, har Domstolen (Tredje Afdeling), sammensat af afdelingsformanden, A. Rosas, og dommerne J.-P. Puissochet, S. von Bahr, U. Lõhmus og A. Ó. Caoimh (refererende dommer); generaladvokat: F.G. Jacobs; justitssekretær: R. Grass, den 21. juli 2005 afsagt dom, hvis konklusion lyder således:
   En ordning for støtte til bygning og ombygning af skibe som den ved dekret nr. 217/1994 af 23. juni 1994 indførte, der ikke er omfattet af anvendelsesområdet for Rådets direktiv 90/684/EØF af 21. december 1990 om støtte til skibsbygningsindustrien, skal i henhold til traktatens artikel 93, stk. 3 (efter ændring nu artikel 88, stk. 3, EF), forudgående anmeldes til Kommissionen for De Europæiske Fællesskaber, hvis det er godtgjort, at ordningen umiddelbart kan føre til, at der ydes statsstøtte som omhandlet i traktatens artikel 92, stk. 1 (efter ændring nu artikel 87, stk. 1, EF). I tilfælde af tilsidesættelse af denne bestemmelse påhviler det de nationale retsinstanser at drage samtlige konsekvenser heraf i henhold til national ret, både for så vidt angår gyldigheden af de retsakter, som gennemfører støtteforanstaltningerne, og tilbagesøgning af den i strid med denne bestemmelse tildelte økonomiske støtte.
   
      (1)  EUT C 94 af 17.4.2004.